《九月菊花咏应制（一作清江诗）》
唐代·广宣

可讶东篱菊，能知节候芳。细枝青玉润，繁蕊碎金香。

爽气浮朝露，浓姿带夜霜。泛杯传寿酒，应共乐时康。

作者简介：[唐]（约公元八二o年前后在世）本姓廖氏，蜀中人。生卒年均不详，约唐宪宗元和末前后在世。与令狐楚、刘禹锡最善。元和长庆二朝，并为内供奉，赐居安国寺红楼院。广宣工诗，有红楼集。